Uznesenie Okresného súdu Dunajská Streda sp. zn. 7Er/98/2016 z 19. 5. 2025

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Dunajská Streda 7Er/98/2016 2216201593 19. 05. 2025 Mgr. Jana Mitrová ECLI:SK:OSDS:2025:2216201593.2
Uznesenie Okresný súd Dunajská Streda v exekučnej veci oprávneného: A. B., nar. XX.XX.XXXX, bytom u matky, zast. matkou: C. B., nar. XX.XX.XX.XX.XXXX, bytom C. XXX/XX, XXX XX D. E., proti povinnému: F. B., nar. XX.XX.XXXX, bytom G. XXX, vedenej u súdneho exekútora: JUDr. Jozef Kapronczai, Exekútorský úrad so sídlom Švermova 273, 924 01 Galanta, IČO: 42 133 882 (nástupca súdnej exekútorky Mgr. Zuzany Ritter), pod sp.zn. 323EX 60094/16 (predtým EX 94/2016) o vymoženie zaostalého výživného vo výške 182,58 EUR s príslušenstvom a trov exekúcie takto: rozhodol: I. Súd exekúciu z a s t a v u j e. II. Súdnemu exekútorovi súd náhradu trov exekučného konania n e p r i z n á v a. odôvodnenie: 1/ Na tunajšom súde je vedená exekúcia na základe exekučného titulu- Rozsudok Okresného súdu Dunajská Streda zo dňa 18.06.2009, č.k. 8P/31/2009-40. Tunajší súd poveril súdneho exekútora vymožením predmetnej pohľadávky v prospech oprávneného dňa 02.03.2016. 2/ Podľa ustanovenia § 243h ods.1 Exekučného poriadku ak tento zákon v § 243i až 243k neustanovuje inak, exekučné konania začaté pred 1. aprílom 2017 sa dokončia podľa predpisov účinných do 31. marca 2017. 3/ Dňa 04.04.2025 bol do súdneho spisu doručené vyjadrenie oprávneného, že na pokračovaní v exekúcii netrvá, nakoľko povinný dlh uhradil (č.l. 20). Súd podanie oprávneného posúdil podľa ust. § 57 ods. 1 písm. c) Exekučného poriadku v znení do 31.03.2017 ako návrh oprávneného na zastavenie exekúcie. Súčasne súdny exekútor uviedol, že si neuplatňuje náhradu trov exekúcie (č.l. 25). 4/ Podľa ustanovenia § 57 ods.1 písm. c) Exekučného poriadku v znení do 31.03.2017 súd zastaví, ak zastavenie exekúcie navrhol ten, kto navrhol jej vykonanie. 5/ Vzhľadom na to, že oprávnený na pokračovaní v exekúcii netrvá, súd súhlasil s týmto dispozitívnym úkonom oprávneného a konanie v zmysle ustanovenia § 57 ods.1 písm. c) Exekučného poriadku v celom rozsahu zastavil (výrok I). 6/ Podľa 200 ods. 2 Exekučného poriadku v znení do 31.03.2017 ak súd rozhodne o zastavení exekúcie, rozhodne aj o tom, kto a v akej výške platí trovy exekúcie. 7/ Súdny exekútor súdu oznámil, že náhradu trov exekúcie si neuplatňuje, preto mu ich súd ani nepriznal a rozhodol tak ako je uvedené vo výroku II.
Poučenie: Proti tomuto uzneseniu odvolanie nie je prípustné (§ 355 ods. 2 CSP). Proti tomuto uzneseniu je možné podať sťažnosť do 15 dní odo dňa jeho doručenia na tunajší súd. Sťažnosť môže podať ten, v koho neprospech bolo uznesenie vydané. Sťažnosť len proti dôvodom uznesenie nie je prípustná. Ak zákon pre podanie určitého druhu nevyžaduje osobitné náležitosti, musí byť z podania zjavné, ktorému súdu je určené, kto ho robí, ktorej veci sa týka a čo sleduje a musí byť podpísané. Ak ide o podanie urobené v prebiehajúcom konaní, náležitosťou podanie je aj uvedenie spisovej značky tohto konania. V sťažnosti sa popri všeobecných náležitostiach podania uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. Rozsah, v akom sa uznesenie napáda, môže sťažovateľ rozšíriť len do uplynutia lehoty na podanie sťažnosti. V sťažnosti možno uvádzať nové skutočnosti a dôkazy, ak je to so zreteľom na povahu a okolnosti sporu možné a účelné. Ustanovenia o odstraňovaní vád podania sa nepoužijú.

